ཡུལ་
དང་དུག་མཚུངས་ཤུགས་བཟློག་དཀའ་ཞིང་གཡོ་བ་ཡིན། ། དུག་དང་ཡུལ་
རྣམས་བློ་ཡིས་ངེས་པར་བརྟགས་བྱས་ན། ། ཉིས་ ན་ དུག་བླ་ མི་ བཟང་ རང་
བཞིན་ཡུལ་རྣམས་མིན། ། དུག་ནི་སྐྱེ་བ་གཅིག་ལ་དུག་ཏུ་འགྱུར་བར་ཟད། །
ཡུལ་ནི་ཚེ་རབས་གཞན་ལའང་དུག་ཏུ་འགྱུར་བར་བྱེད། ། དུག་ནི་དུག་དང་
བསྲེས་ནས་རབ་ཏུ་ཞི་བར་འགྱུར། ། གསང་སྔགས་མཆོག་དང་དུག་སེལ་སྨན་
གྱིས་གསོ་བར་རུང་། ། དུག་ནི་ཐབས་ལྡན་སྤྱད་ན་མི་ལ་ཕན་འགྱུར་གྱི། །
དུག་ཆེན་ཡུལ་ནི་ནམ་ཡང་དེ་ལྟ་མ་ཡིན་ནོ། ། ཇི་ལྟར་གླང་བུ་ཁྲོན་ཟབ་ཁ་ནས་
འཁྲུངས་པ་ཡི། ། རྩ་ལོ་ཁམ་འགའ་ཙམ་ལ་ཡིད་ནི་ཆགས་གྱུར་པས། ། རྙེད་
པ་གྲུབ་པ་མེད་པར་གཡང་དུ་ལྟུང་བ་ལྟར། ། འཚོ་བའི་འཇིག་རྟེན་བདེ་ལྡན་
འདོད་པའང་ དེ་ དང་ འདྲ། ། ལྷ་ ཡི་ བུ་ མོ་ དལ་ གྱིས་ འབབ་ པའི་ ཆུ་ རྒྱུན་
179

གྱིས། ། འཕྲལ་ཐབས་ཀློངས་པ་རྣམས་དང་ལྷན་ཅིག་རྩེ་མྱོང་ན། ། ཕྱི་ཡང་ཆུ་
བོ་རབ་མེད་དབའ་དྲག་འབོགས་པ་ཡིས། ། སྨྲས་པའི་སྡུག་བསྔལ་མི་བཟད་
བསྟེན་པར་བྱ་དགོས་སོ། ། ལྷ་ཚུལ་དཔག་བསམ་ཤིང་ལོའི་ བདིང་ བ་ ཀུན་
བཀྲམ་པར། ། ལྷ་ཡི་བུ་མོ་དང་བསྟེན་བདེ་བར་གནས་ནས་ཀྱང་། ། ཕྱིར་
ཡང་མཚོན་རྣོན་མང་ པོ་འབབ་པས་ལུས་དབང་བ། ། ལོ་མ་རལ་གྲི་ལྟ་བུའི་
ནགས་ཚལ་བགྲོད་དགོས་སོ། ། རྐང་བཞག་ནེམས་དང་འཕར་བྱེད་རེག་ན་
བདེ་བ་ཡིས། ། རི་རབ་སྤོ་ཡི་དཀྱིལ་དུ་ཡུན་རིང་གནས་ནས་ཀྱང་། ། ཕྱིར་
ཡང་བྱེ་མ་བསྲེགས་པའི་མེ་མར་མུར་གྱི་ཚོགས། ། བརླ་དང་རྐང་ལག་ཀུན་ཏུ་
ཞིག་པར་འཁྱམས་པར་འགྱུར། ། དྲིལ་བུ་མཛེས་འཁྲོལ་མུ་ཏིག་ཕྲེང་ཚོགས་
ལྷག་གེ་བ། ། གཞལ་མེད་ཁང་དུ་ཞུགས་ཏེ་ལྷ་ཡུལ་བགྲོད་ནས་ཀྱང་། ། ཕྱིར་
ཡང་མི་བཟད་སྐྱབས་མེད་མུན་ནག་ཐིབས་པོ་དཔག་མེད་པ། ། ཕ་མཐའ་མེད་
པའི་ནང་དུ་སྤྱི་ཚུགས་ལྟུང་བར་འགྱུར། ། གང་དུ་ལྷ་ཀླུ་མིའམ་ཅི་ཡི་མགོ་རྒྱན་
གྱིས། ། འོད་ཀྱི་ཚོགས་ཀྱིས་རྐང་རྟེན་དམར་བའི་བརྒྱ་བྱིན་ཡང་། ། ལས་ཀྱི་
རླུང་འཁྲུགས་འགྲོ་བ་ངན་པར་འགྲོ་འགྱུར་བ། ། དེ་ལ་སྐྱེས་བུ་སུ་ཞིག་འཇིགས་
པ་རྟེན་མི་བྱེད། ། མེ་ཏོག་རབ་ཏུ་བརྙིངས་ཤིང་ལུས་རྔུལ་མཐོན་པ་དང་། །
གོས་བརྙིངས་སྨྲེ་ཞིང་ཉིད་དུ་རྣམ་པར་བལྟ་བ་ཡི། ། ལྷ་རྣམས་འཆི་བས་རབ་
ཏུ་སྡུག་བསྔལ་གང་ཡིན་ཏེ། ། འཚོ་བ་ཆུ་བུར་ལྟ་བུར་གཡོ་བའི་མི་ལ་མེད། །
སྡུག་བསྔལ་མེ་ཚོགས་འཕུངས་པས་འཇིགས་པའི་འཇིག་རྟེན་འདིར། ། སྐྱེ་བོ་
བདེ་སྙམ་ མངོན་ པའི་ ང་ རྒྱལ་བྱེད་པ་གང་། ། དེ་ནི་ གཤིན་ རྗེའི་ ཁ་ ཡངས་
འབྱེད་པར་བྱེད་པ་སྟེ། ། དེ་ནི་སྐྱེ་བ་ཕྱི་མའི་ལྗོན་ཤིང་ས་བོན་ཡིན། ། ། དེ་ནི་
གཤིན་རྗེས་སྲེད་མཚོར་རྒྱུ་བའི་སེམས་ཅན་ལ། ། ལོག་པ་སྨོན་པས་འཇིགས་པ་
དབྱུག་པ་ནག་པོའི་རྩེར། ། སྲིད་པའི་ཐ་
་ཐ་གུ་རིང་པོས་དམ་བཞག་བཏགས་པ་
ཡི། ། མཆིལ་པས་ཉ་བྱ་བཞིན་དུ་བཏབ་པ་ཡིན། ། དམྱལ་རྣམས་ཟགས་ཆེན་
180

ལྷག་ལྷག་བསྐོལ་བ་ཚ་བའི་ཤུགས་དྲག་ནས། ། སྐད་ཅིག་ཙམ་ཞིག་མགོ་སྟོད་
།
དབུགས་འབྱིན་འགྱུར་བ་རྣམས། ། ལྕགས་ཀྱི་ཐོ་བ་རབ་ ཏུ་ མང་ པོ་ཁྲོས་ ཏེ་
གཟས་པ་ཡིས། ། བརྒྱབ་ ན་ དེ་ ཉིད་ མཆོག་ ཏུ་ བདེ་ བ་ ཡིན་ པར་ སེམས་ པ་
ལྟར། ། དེ་ བཞིན་ སྡུག་ བསྔལ་ མི་ བཟད་ པ་ ཡིས་ དབང་ མེད་ རྟག་ གཟིར་
ཅིང་། ། རེ་ཞིག་ཙམ་ཞིག་ཇི་ཞིག་ལྟར་ཏེ་སྐྱེ་ཤིའི་འཁྲུག་མེད་ནས། ། སྐད་
ཅིག་སྡུག་བསྔལ་གཉུག་མར་བཟོད་དཀའ་མེ་ལྕེ་གཞིལ་གྱུར་ནས། ། འཇིག་
རྟེན་ཐམས་ཅད་བདེ་བ་ཁམས་འགའ་ལ་ཡང་སྲེད་པར་བྱེད། ། ཇི་ལྟར་ཇི་ལྟར་
འགྲོ་བ་ཀུན་ལ་བདེ་བའི་འདུ་ཤེས་སྐྱེ། ། དེ་ལྟ་དེ་ལྟར་གཏི་མུག་མུན་པ་ཤིན་ཏུ་
སྟུག་པོ་འབྱུང་། ། ཇི་ལྟར་ཇི་ལྟར་འགྲོ་བ་ཀུན་ལ་སྡུག་བསྔལ་འདུ་ཤེས་སྐྱེ། །
དེ་ལྟ་དེ་ལྟར་གཏི་མུག་མུན་པ་ཤིན་ཏུ་སྲབ་མོར་འགྱུར། ། ཇི་ལྟ་ཇི་ལྟར་སྡུག་པ་
བསྒོམ་པ་ཤིན་ཏུ་རྣམ་འཕེལ་བ། ། དེ་ལྟ་དེ་ལྟར་འདོད་ཆགས་མེ་ལྕེ་ཤིན་ ཏུ་
འཕྲོ་བར་འགྱུར། ། ། ཇི་ལྟ་ཇི་ལྟར་མི་སྡུག་བསྒོམ་པ་ཤིན་ཏུ་འཕེལ་གྱུར་པ།
དེ་ལྟ་དེ་ལྟར་འདོད་ཆགས་མེ་ལྕེ་ཤིན་ཏུ་རྩེ་གཞིལ་འགྱུར། ། བུད་མེད་ཡན་
ལག་དྲི་ང་རུལ་པ་མི་སྡུག་པར། ། པདྨ་ཟླ་བ་ཨུཏྤལ་དག་ཏུ་སྙོམ་བྱེད་པ། །
སྙན་ངག་མཁན་གྱི་བརྫུན་དེའི་འབྲས་བུ་མི་བཟད་པ། ། དེ་དག་དེ་ཡི་མངལ་
གནས་འཇུག་པ་དེ་ཡིན་ནོ། ། འགྲོ་བ་ལན་བརྒྱར་མ་སོན་འགྲོ་དེ་གང་ཞིག་
ཡོད། ། ། སྔོན་ཆད་ལན་མང་མ་མྱོང་བ་དེ་བདེ་གང་ཞིག ། རྔ་གཡབ་དཀར་
མཛེས་ལྟ་བུའི་དཔལ་གང་མ་ཐོབ་པ། ། དེ་ཡང་གང་ཞིག་ཡོད་ན་འོན་ཀྱང་
འདོད་ཆགས་འཕེལ། ། གང་གི་གླིང་བར་མ་གནས་ཆུ་བོ་དེ་ཡོད་མིན། ། ཡུལ་
ཕྱོགས་གང་དུ་གནས་མ་བཅས་པའི་གནས་དེ་མེད། ། གང་དུ་མ་སོང་ནམ་
མཁའི་ཕྱོགས་དེའང་ ཡོད་མིན་ན། ། འོན་ཀྱང་འདོད་ཆགས་དགང་དཀའ་
འཕེལ་བར་འགྱུར་བ་ཉིད། ། སྔོན་ཆད་ལན་མང་མ་མྱོང་སྡུག་བསྔལ་དེ་ཡོད་
མིན། ། ། འགྲོ་བར་གང་གིས་ཚིམ་གྱུར་འདོད་པ་དེ་དག་མེད། ། གང་གི་ལྟོར་
181

མ་ཉལ་པའི་སེམས་ཅན་དེ་མེད་ན། ། འོན་ཀྱང་ཇི་ལྟར་འཁོར་བ་པ་ལ་ཆགས་
།
བྲལ་མེད། ། སྐྱེ་བ་ཡོངས་སུ་འཛིན་པ་འགྲོ་བ་རྒྱ་ཆེན་འདིར། ། ། བདེ་དང་
སྡུག་བསྔལ་དག་ ཏུ་ལན་མང་འདྲེ་ལྡོག་པ། ། འགྲོ་བར་གཉེན་མ་གྱུར་པའི་སྐྱེ་
བ་ དེ་ གང་ མེད། ། འོན་ ཀྱང་ ཞེ་ སྡང་ སྦྲུལ་ གྱི་ རང་ བཞིན་ འཇིགས་ པར་
གནས། ། ། གང་ དང་ ལྷན་ ཅིག་ འདུས་ནས་བརྒད་ ཅིང་རྩེས་པ་དང་། ། གླུ་
དབྱངས་དགའ་འདུན་བྱས་ཤིང་གཅིག་ ཏུ་ཟོས་འཐུངས་དང་། ། དུས་ཀྱིས་
རིམ་པས་ མེ་ ཏོག་ རྣ་ རྒྱན་གདེངས་བྱས་དང་། ། གནས་སྐབས་ ཅི་ཞིག་ལྟར་
མཉམ་མི་མཉམ་བྱས་པ་ཡི། ། ཉེ་དུ་འཁོར་བའི་རྒྱ་མཚོའི་ཁོངས་སུ་ཆུད་གྱུར་
པ། ཀློང་གི་ནང་དུ་ལྟུང་བ་ལྟ་བུར་སྣང་བཞིན་དུ། ། སྐྱེ་ཤི་འཕོས་པས་ངོ་མ་
ཤེས་པ་དེ་བོར་ནས། ། གལ་ཏེ་ཅིག་ཐར་བྱེད་ན་དེ་ལས་ཁྲེལ་བོར་མེད། །
བྱིས་པ་ པང་ ན་ བཙའ་ བ་ ཅི་ཡང་མི་ནུས་པས། ། གང་ གི་ ནུ་ ཞོ་ བྱམས་ པའི་
ཤུགས་ཀྱིས་ཟགས་འཐུངས་པ། ། ངལ་ག་མང་བསྟེན་བྱམས་པ་བསྟེན་པ་དེ་
དག་འདིར། ། ཤིན་ཏུ་མ་རབས་ཐ་ཤལ་ཞིག་ནའང་སྤོང་བར་སུ་ཞིག་སྤྲོ། །
གང་ཞིག་གང་ན་འདི་སྐབས་རྙེད་ནས་རབ་གནས་ཤིང་། ། གང་གིས་བཙེ་བག་
སེམས་ཀྱིས་ ཟོན་ བཅས་ འདི་བླངས་པ། ། ཉོན་མོངས་ དེ་ དག་ སྡུག་ བསྔལ་
སྐྱབས་མེད་འདིར་བོར་ན། ། འགྲོ་བ་མ་རབས་ཐ་ཤལ་ཞིག་ནའང་གང་ཞིག་
སྤྲོ། ། འགྲོ་ བ་ སྡུག་ བསྔལ་ མི་ བཟད་ མང་ པོས་ དབང་ མེད་ སྐྱབས་ མེད་
འདིར། ། གཞན་ གྱི་ དོན་ དུ་ སྡུག་ བསྔལ་ གང་ དེ་ བདེ་ ཞེས་ སྐྱེས་ མཆོག་
གསུང་། ། སྐད་ཅིག་གཞན་ བཀྲེས་ སྐོམ་ དང་ ཚ་ ངལ་ བྲལ་ བས་ རངས་ བྱས་
ལ། ། ། དེས་དགའ་གང་ཡིན་དེ་དང་འདྲ་བ་འདི་ནའང་གང་ཞིག་ ཡོད།
གཞན་ཕན་བདེ་བ་བསྐྱེད་པར་བརྩོན་པས་དཀའ་བ་རྙེད་པ་གང་། ། དེ་ནི་
ཡུལ་དེའི་ལོངས་སྤྱོད་ལྷུར་ལེན་རྣམས་ཀྱིས་ཇི་ལྟར་ཡང་། ། གཞོན་བདེས་མི་
ཐོབ་མི་དབང་འབྱོར་པའི་ཡོ་བྱད་རྣམས་ཀྱིས་མིན། ། ཆུང་མས་མ་ཡིན་གཞན་
182

མིན་ལྷ་ གནས་ ལྷ་ མིན་ འགྲོ་བས་མིན། ། ཤིན་ཏུ་རྙེད་ སླ་ རྩྭ་ ཁམ་ འགའ་ ལྟ་
།
ཕྱུགས་ཀྱང་རང་ཉིད་ཟ། ། ཤིན་ཏུ་སྐོམ་པས་གདུངས་པའང་ཆུ་ཞིག་རྙེད་ན་
དགའ་མགུར་འཐུང་། ། ། འདི་ན་སྐྱེས་བུ་གཞན་དོན་བྱེད་པར་བརྩོན་པ་གང་
ཡིན་པ། ། དེ་འདིའི་བརྗིད་བག་ཡིན་ཏེ་དེ་བདེ་སྐྱེས་བུའི་རྩལ་དེ་འཕགས། །
ཉི་མ་རླབས་ཆེན་རྟ་ཞོན་རྒྱུ་བ་སྣང་བྱེད་གང་ཡིན་དང་། ། ཁུར་ལ་མི་རྩེག་ས་
ཡིས་འཇིག་ རྟེན་ འདེགས་ པ་གང་ཡིན་དེ། ། རང་དོན་ འགའ་ མེད་ ཆེན་ པོ་
རྣམས་ཀྱིས་རང་བཞིན་དེ་འདྲ་སྟེ། ། དེ་དག་འཇིག་རྟེན་ཕན་དང་དབང་ཕྱུག་
བདེ་བའི་རོ་ལ་གཅིག་ཏུ་གཞོལ། ། འཇིག་རྟེན་མ་རིག་དུད་སྤྲིན་འཁྲིགས་པས་
འགྲོ་བ་འཁྲུལ་གྱུར་པ། ། སྡུག་བསྔལ་མེ་རབ་འབར་བའི་ནང་དུ་དབང་མེད་
ལྟུང་མཐོང་ནས། ། ཐོད་ལ་མེ་མཆེད་འབར་བ་ལྟ་ བུར་ ཡིད་ བྲེལ་ བརྩོན་ པ་
གང་། ། འདི་ན་དེ་དག་སྐྱེས་བུ་ཡིན་ཏེ་མཁས་པའང་དེ་དག་ཡིན། ། གཞན་
གྱི་དོན་ དུ་ མེ་ལྕེས་གང་བའི་མནར་མེད་དམྱལ་བར་ཡང་། ། གངས་དང་ཟླ་
འོད་བསིལ་བ་ལྟ་བུར་རབ་ཏུ་དགའ་བཞིན་འཇུག ། ཉིད་ཀྱི་དོན་དུ་པདྨ་ཁ་ཕྱེ་
ལྷག་གེར་འདུག་པ་ཡི། ། མཚོ་ཡང་དེ་ལ་མེ་ལྕེའི་ཚོགས་བཞིན་རབ་ཏུ་གདུངས་
པར་བྱེད། ། གཞན་ལ་ཕན་པ་བྱེད་པར་ཆས་པའི་མཁས་པ་རྣམས། །
རལ་གྲིའི་ཚལ་ནའང་བདེ་བླག་གནས་བྱེད་ཀྱི། ། སྐད་ཅིག་ཙམ་ཡང་ལྷ་ཡི་བུ་
མོ་དང་ འགྲོགས་ ནས། ། དགའ་བའི་ཚལ་གྱི་ནགས་ སུ་ སྐྱིད་ པར་ བྱེད་ མི་
འགྱུར། ། རྒལ་བར་གྱུར་པས་སྐྱབས་མེད་སྐྱེ་བོ་བསྒྲལ་བའི་ཕྱིར། ། ཕྱིར་ཡང་
ཆུ་བོ་རབ་མེད་ནང་དུ་འཇུག་བྱེད་ཀྱི། ། ལྷ་ཡི་ཆུ་བོ་དབའ་རླབས་ཆིལ་ཆིལ་
འདུག་པ་ཡིས། ། རིགས་པའི་བདེ་བ་བདག་ཉིད་བསྟེན་པར་བྱེད་པ་ཡིན། །
དེ་ལྟར་རྒྱན་གྱིས་བརྒྱན་འགྱུར་ལེགས་སྦྱར་རིན་པོ་ཆེ། ། གསལ་བའི་ནང་ན་
གསལ་བ་ཞི་བའི་བདུད་རྩི་ཡང༌། ། དགའ་བའི་དགའ་བ་བྱས་པ་མི་བཟོས་
རྙེད་དཀའ་བ། ། ། ། བཀྲ་ཤིས་རྣམས་ཀྱི་བཀྲ་ཤིས་ཞི་བའི་བདེ་རྒྱུན་བསྟེན། །
ལོ་མ་
183

བདེ་བར་གཤེགས་པའི་གསུང་གི་མེ་ཏོག་རྟག་བསྟེན་བྱ། ། ལྗོན་ཤིང་མེ་ཏོག་དེ་
ལས་འབྲས་བུ་རྒྱ་ཆེན་འབྱུང་། ། བདེ་གཤེགས་མེ་ཏོག་གསུང་ལས་དོན་ཚོགས་
བསྟེན་བྱ་སྟེ། ། སྦྲང་མ་སྦྲང་རྩི་ལ་མཆོག་དགའ་བར་བྱེད་ལ་ལྟོས། ། སྐད་
ཅིག་ལ་འཇིག་ཟད་ཅིང་རྟག་ཏུ་འཁྲུག་པའི་ཡུལ་རྣམས་སྤོངས། ། ཞི་བའི་བདེ་
འབྲས་འཆིང་བའི་འཚེར་མེད་གཅིག་པུ་དབེན་པ་བསྟེན། ། རྣམ་པར་སྒོ་ཡི་
་རབ་རིབ་སོལ། ། རྟ་མཆོག་རྟེའུ་ནི་ཤིན་ཏུ་
།
གཏན་པས་གཏི་མུག་འཁྲུགས་པའི་རབ་
ཡུན་རིང་གཉིད་ལོག་འགྱུར་མ་ཡིན། ། ཁྱོད་གཅིག་གདུངས་པས་ཉམ་ཐག་
རྣམས་ལ་སྲིད་པའི་མྱ་ངམ་དུ། ། ཤིང་ཆེན་སྡོང་བརྟན་ རྒྱ་ ཆེན་ཀུན་ཁེབས་
བཟོད་དང་དུལ་བའི་ལོ་མ་ཅན། ། ཞི་གནས་མེ་ཏོག་ཤེས་རབ་ ཡལ་ག་ རབ་
སྨིན་ལོ་བྲན་སྡུག ། སྨོན་ལམ་རྩེ་མོ་ཚུལ་ཁྲིམས་གྲིབ་མ་རབ་ཞི་འབྲས་བཅས་
ཀྱིས། ། ཁྱོད་གཅིག་གདུངས་བླ་ཉམ་ཐག་རྣམས་ལ་སྲིད་པའི་མྱ་ངམ་དུ། །
མཚོ་ཆེན་ཡངས་གསལ་བྱིན་གཞོལ་གཏིང་ཟབ་བསམ་པ་རབ་ཏུ་དང་། ། རྟག་
བསིལ་སྤྲུལ་གདུག་སྙི་ཡི་བག་མེད་འཇིགས་སྤངས་རང་བཞིན་གྱིས། ། རབ་ཏུ་
གཙང་ཞིང་སྲིད་པ་གཅོད་བྱེད་བརྟུལ་བའི་ཁུར་བཟོད་ཀྱིས། ཁྱོད་གཅིག་
གདུང་བས་ཉམ་ཐག་རྣམས་ལ་སྲིད་པའི་མྱ་ངམ་དུ། ། སྤྲིན་ཆེན་སྐྱེ་བོ་མང་
ཕན་མི་འཇིགས་སྨྲ་བའི་སྒྲ་ཆེན་སྒྲོགས། ། གྲགས་པ་རྒྱ་ཆེན་ཆར་གྱི་ཤུགས་དྲག་
སྙིང་རྗེའི་རླུང་གིས་བསྐྱོད་རྡུལ་རབ་ཞི་ཚུལ་ཁྲིམས་གྲིབ་མས་ས་སྟེང་བརྒྱན་པར་
གྱིས། ། བདག་གིས་དེ་སྐད་བརྗོད་པས་བསོད་ནམས་ཅུང་ཟད་བསྒྲུབས་པ་
གང་། ། ། དེ་ཡིས་སྐྱེ་བོ་མ་ལུས་བདེ་གཤེགས་སྤྱོད་ལ་དད་བྱེད་ཅིང་། ། རྟག་
བདེ་ལོངས་སྤྱོད་བཟང་ ལྡན་ ཡིད་ལ་ རེ་བ་འབྱོར་པ་དང་། གཞན་ལ་ཕན་
དགའ་དེ་ནས་རིམ་གྱིས་ཀུན་མཁྱེན་བགྲོད་པར་ཤོག ། དམྱལ་བ་ལག་མཐིལ་
ལྟར་མཉམ་ སྣང་གསལ་ མེ་ རབ་ཞི་བ་དང་། ། སྐམ་འཁྲུངས་པདྨའི་ལོ་ མས་
ཁེབས་ཤིང་རྩ་བའི་ཁྱི་སོ་འཐོན། ། གཙང་ཞིང་དྲི་ཞིམ་པདྨ་ཁ་བྱེས་ས་རྣམས་
184

བརྒྱན་པ་དང་། ། ། རྒྱས་ཤིང་བཟང་ལ་སེར་བུའི་ངད་བཅས་ཆར་ཟིམ་འབབ་
པར་ཤོག _ ། བདུད་དཔུང་ཕམ་པ་ཆོ་ངེས་འདེབས་པས་མི་བསྙེངས་སྒྲོགས་པ་
པོ། ། ལྷ་ཆུའི་རྩེད་མོ་བས་ཀྱང་དགའ་མཛད་ལྷ་དང་མིའི་འདུལ་བ། ། སྐྱེ་ཤི་
ཉོན་མོངས་སྡུག་བསྔལ་རྒྱུན་རྣམས་འཇོམས་པའི་སངས་རྒྱས་དག ། ཕྱོགས་
དང་ཕྱོགས་སུ་བརྣག་པ་བཞིན་དུ་ནམ་གཞར་འབྱུང་བར་ཤོག ། འགྲོ་བ་ཆོས་
ཀྱི་ཀུན་དགའ་འཕེལ་བའི་དགའ་སྟོན་ཆེ་བར་ཤོག ། འཆི་བདག་རེ་བ་ཤིན་ཏུ་
ཡུན་རིང་གོམས་པ་དོན་མེད་ཤོག ། ཐུབ་པའི་སྐྱེ་བོའི་གཏམ་ཚོགས་སྤེལ་བས་
ཞི་བ་བདུད་རྩི་ཡི། ། ། ཆར་གྱི་ཟླ་བའི་སྣང་བ་རབ་བཟང་བསིལ་བས་དོན་བྱས་
ཤོག ། སློབ་མ་ལ་སྤྲིངས་པའི་སྤྲིང་ཡིག་སློབ་དཔོན་ཆེན་པོ་ཙནྡྲ་གོ་མིས་མཛད་
པ་རྫོགས་སོ། །
རྒྱ་གར་གྱི་མཁན་པོ་སརྦ་ཛྙཱ་དེ་བ་དང༌། ཞུ་ཆེན་གྱི་ལོ་ཙཱ་བ་བནྡེ་དཔལ་
རྩེགས་རཀྵི་ཏས་བསྒྱུར་ཅིང་ཞུས་ཏེ་གཏན་ལ་ཕབ་པའོ།